[{"text_idx": "#000003", "text": "Reet Varblane. Feministliku, mitte naiskunstiajaloo poole"}, {"text_idx": "#000006", "text": "Kunstiteadlased Margaret Tali ja Ulrike Gerhardt olid ehitanud seminari u\u0308les kolmele ku\u0308simusele vo\u0303i o\u0303igemini ku\u0308simusteplokile ja u\u0308hele ka\u0308sito\u0308o\u0308 vo\u0303i o\u0303igemini ka\u0308sitsi teostatud kunsti, et mitte eristada tarbe- ja rahvakunsti, valdkonnale \u2013 tekstiilile. Kuidas selgitada traditsiooniliste ja po\u0303lvkonnau\u0308leste kehaga seotud tehnikate tagasitulekut kunsti ja\u0308lgimiskapitalismi ja diasporaade ajastul? Milline on selle mo\u0303ju ja mida selle abil kanaliseeritakse? Kuidas saab selle abil dokumenteerida ja u\u0308hendada feministliku vo\u0303itluse vorme ning praegust ja ajaloolist vastupanuliikumist? Arutelu aluseks oli kolm juhtumiuuringut (case study), neli kunstnikku (#FramedinBelarus koosneb kahest kunstnikust) tutvustasid oma viimase aja projekte. Vo\u0303i kui taas ta\u0308pne olla, siis so\u0303na \"projekt\" on nende, eelko\u0303ige Mare Tralla kogukonda u\u0308hendava kunstitegevuse ja Rufina Bazlova poliitiliste tikandite kohta liiga neutraalne, loojast kaugenenud mo\u0303iste. Nad, eelko\u0303ige Tralla ja #FramedinBelarus ra\u0308a\u0308kisid \u2013 tutvustasid, analu\u0308u\u0308sisid, asetasid konteksti \u2013 sellest, millest koosneb nende elu praegu. Mida nad peavad tegema, et olla aus iseenda ja oma kogukonna (u\u0308hiskonna) vastu ning ka ellu ja\u0308a\u0308da. Ka Katrin Mayeri kunstniku-uurimus ei taha ha\u0308sti projektikunsti alla mahtuda, sest see ho\u0303lmab ma\u0308rksa pikemat aega ja su\u0308gavamat pu\u0308hendumist."}, {"text_idx": "#000007", "text": "Pu\u0308stitatud ku\u0308simustele seminarist ku\u0308ll selget, u\u0308heselt mo\u0303istetavat vastust va\u0308lja ei koorunud, kuid esinejate valik ja eelko\u0303ige nende ettekande teemaasetus ko\u0303neles enda eest. Tekstiil ja eelko\u0303ige selle rahvakunstile omased vo\u0303tted \u2013 esiemadelt o\u0303pitud tehnika ja traditsiooniline materjal \u2013 on vallutanud ka suured rahvusvahelised biennaalid. Veneetsia biennaali kuraatorina\u0308itusel hakkas tekstiil silma juba ku\u0308mme aastat tagasi ja see oli eelko\u0303ige seotud Lo\u0303una-Ameerika, Aasia ja ka Aafrika kunstnikega ning kuraatori sooviga na\u0308idata sealset kunsti vo\u0303imalikult ehedana. Suurelt jaolt on biennaalidel esitatud tekstiili autorid naised, aga mitte ainult. Euroopalikus traditsioonis on tekstiilitehnikaid \u2013 kudumist, tikkimist, heegeldamist, aplikatsioone, ru\u0308iut jne \u2013 seostatud naise ja naiseliku tegevusega. Seegi on vaid klis\u030ceelik arusaam ja juurdunud kapitalistliku to\u0308o\u0308- ja elualade soolise jagunemisega."}, {"text_idx": "#000008", "text": "Tekstiil on olnud naiste relv, kui mo\u0303elda XIX sajandi keskpaiga to\u0308o\u0308liste va\u0308ljaastumisi Ameerikas vo\u0303i XX sajandi alguse sufraz\u030cettide loosungite ja teiste poliitiliste so\u0303numite peale. Tekstiili ja ka muude ka\u0308sito\u0308o\u0308materjalide ja -tehnikate ehk siis materjalikunsti populaarsus ei ole ainult ma\u0308rk naiste ta\u0308henduse kasvust kunstis, vaid sellest, et enam ei saa opereerida Euroopa-keskse kunsti ja kunstiajalooga, ka siis, kui lisame mo\u0303ne Aafrikast pa\u0308rit, kuid Londonis ennast u\u0308les to\u0308o\u0308tanud kunstniku. U\u0308leilmsus (global village) ei ta\u0308henda ainult Euroopas (vo\u0303i ka USAs) va\u0308lja to\u0308o\u0308tatud uue meedia, vaid muu ilma traditsioonide ja mo\u0303tteviiside levikut. Nii nagu sajandeid tagasi ei ja\u0308a\u0308dud ellu kogukonnata, koos tegutsemiseta, nii ei saada ka praegu selleta hakkama. Koroonapandeemia oli (on) selle na\u0308ide. Vo\u0303ib ju vehkida kunstnike-superstaaride oksjonitel mu\u0308u\u0308dud teoste ennekuulmatute hindadega ja panustada erakordse (mees)geeniuse kuvandile, kuid see ei toimi isegi mitte suurel kunsti\u00adva\u0308ljal. Ta\u0308navune Kasseli \"Documenta\" oli selle hea to\u0303estus. Ka Mare Tralla, #FramedinBelarusi (Rufina Bazlova ja Sofia Tocar, Praha) ning Katrin Mayeri tegevus."}, {"text_idx": "#000009", "text": "Eestis ei ole tekstiilikunsti kadumist ku\u0308ll karta, tekstiilikunstnike liit avab Tartus Pallase galeriis aastana\u0308ituse ja jagab aastapreemiad. Kuid seminaril ei ra\u0308a\u0308gitud kultiveeritud tekstiilikunstist ja selle naasmisest. Ikka so\u0303numist vo\u0303i ka tegutsemis(elamis)viisist, mille edastamiseks kasutatakse tekstiili, aga ka selle ajalugu ja ta\u0308hendust. Niiviisi on ka meedium so\u0303num."}, {"text_idx": "#000010", "text": "Ainus, mille kallal tahaksin norida, on naisajalugu. Kirjutagem feministlikku ajalugu, sest see ei suru naised-naistegijad omaette kasti, vaid nad on ikka koos ko\u0303igi teistega. Senistest kunstiajalugudest eristaksid uut vaatenurgad, so\u0303navara, ro\u0303huasetused, kunstnike valik."}, {"text_idx": "#000011", "text": "EKA maalitudengite oksjonil tuleb mu\u0308u\u0308gile 40 noorte autorite teost"}, {"text_idx": "#000019", "text": "Lasteajakiri Ta\u0308heke annab taas va\u0308lja ukrainakeelse erinumbri"}, {"text_idx": "#000022", "text": "Otseu\u0308lekanne kell 14: so\u0303najulguse missioonipreemia tseremoonia ja vestlusring"}, {"text_idx": "#000023", "text": "Mati Po\u0303ldre ma\u0308lestuseks: vaata tema ma\u0308rgilisemaid ma\u0308ngu- ja dokfilme"}, {"text_idx": "#000026", "text": "Paavo Piik: teatrid on kultuuriministeeriumi suhtes jo\u0303upositsioonil"}, {"text_idx": "#000027", "text": "Aet Laigu: mida sina, naisrez\u030cisso\u0308o\u0308r, meestest ja oma filmist u\u0308ldse tead?"}, {"text_idx": "#000028", "text": "Keeleminutid. Kui eestlanna abiellub hispaanlasega"}, {"text_idx": "#000029", "text": "Presidendilt saavad teenetema\u0308rgi ka ku\u0308mned kultuuritegelased"}, {"text_idx": "#000030", "text": "Margit Mutso: Tallinna linnahallis on ruumi isegi rohkem kui ooperiteatril ja filharmoonial vaja"}, {"text_idx": "#000031", "text": "Anne Ruussaar: muuseumito\u0308o\u0308tajad pole u\u0308hiskonnas enamasti ko\u0303ige na\u0308htavamal kohal"}, {"text_idx": "#000032", "text": "Galerii: Vanemuises algasid lavastuse \"Pisuha\u0308nd 2\" proovid"}, {"text_idx": "#000033", "text": "ERM-i uus virtuaalna\u0308itus rullib lahti Caritase markide loo"}, {"text_idx": "#000036", "text": "Muuseum kogub inimeste fotosid ja ma\u0308lestusi Palmse mo\u0303isast"}, {"text_idx": "#000042", "text": "Arvustus. Panfilovi hu\u0308pnotiseeriv teena\u0308itaja alateadvusesse"}, {"text_idx": "#000045", "text": "Galerii: Vanemuine saatis aasta a\u0308ra traditsioonilise aastalo\u0303puballiga"}, {"text_idx": "#000046", "text": "Galerii: Riho Sibula a\u0308rasaatmine Jaani kirikus"}, {"text_idx": "#000047", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]